CELEX: C2006/326/104
Language: hu
Date: 2006-12-30 00:00:00
Title: C-491/06. sz. ügy: A Vestre Landsret (Dánia) által 2006. november 28-án benyújtott előzetes döntéshozatal iránti kérelem – Danske Svineproducenter kontra Justitsministeriet

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/51
            
         A Vestre Landsret (Dánia) által 2006. november 28-án benyújtott előzetes döntéshozatal iránti kérelem – Danske Svineproducenter kontra Justitsministeriet
   (C-491/06. sz. ügy)
   (2006/C 326/104)
   Az eljárás nyelve: dán
   A kérdést előterjesztő bíróság
   Vestre Landsret (Dánia)
   Az alapeljárás felei
   
      Felperes: Danske Svineproducenter
   
      Alperes: Justitsministeriet
   Az előzetes döntéshozatalra előterjesztett kérdések
   
               1)
            
            
               Úgy kell-e értelmezni a 95/29/EK irányelvvel (1) módosított, az állatok szállítás közbeni védelméről szóló, 1991. november 19-i 91/628/EGK tanácsi irányelv (2) melléklete I. fejezete A. része 2. pontja b) alpontjának és VII. fejezete 48. pontja 3. alpontja harmadik franciabekezdésének rendelkezéseit, hogy a tagállam nem jogosult olyan átmeneti nemzeti szabályok bevezetésére, miszerint a 40 kg súlyt elérő, de 110 kg-ot meg nem haladó sertések szállítása esetén, amennyiben a szállítási idő meghaladja a nyolc órát és mechanikus szellőztető rendszert alkalmaznak, a belső magasságnak – a padozat legmagasabb pontjától a tető legalacsonyabb pontjáig mérve – minden egyes szinten el kell érnie legalább 100 cm-t?
            
         
               2)
            
            
               Úgy kell-e értelmezni a 95/29/EK irányelvvel módosított, az állatok szállítás közbeni védelméről szóló, 1991. november 19-i 91/628/EGK tanácsi irányelv melléklete I. fejezete A. része 2. pontja b) alpontjának és VII. fejezete 48. pontja 3. alpontja harmadik franciabekezdésének rendelkezéseit, hogy a tagállam nem jogosult olyan átmeneti nemzeti szabályok bevezetésére, miszerint a 40 kg súlyt elérő vagy meghaladó sertések szállítása esetén, amennyiben a szállítás egy napra eső teljes időtartama meghaladja a nyolc órát, olyan szállítóeszközt kell alkalmazni, amely – például mozgatható szintekkel kombinált toló fedéllel vagy más hasonló megoldással – minden időben biztosítja, hogy valamennyi szinten megvalósuljon – a padozat legmagasabb pontjától a tető legalacsonyabb pontjáig mérve – a legalább 140 cm-es belső ellenőrzési magasság, míg abban az esetben, ha a szállított sertések átlagsúlya 100 kg, mechanikus szellőztető rendszert alkalmaznak és több szinten szállítják az állatokat, akkor e szintek belső magasságának állandóan el kell érnie legalább 92 cm-t?
            
         
               3)
            
            
               Úgy kell-e értelmezni a 95/29/EK irányelvvel módosított, az állatok szállítás közbeni védelméről szóló, 1991. november 19-i 91/628/EGK tanácsi irányelv melléklete VI. fejezete 47. pontja „[s]ertések” című D. részének rendelkezéseit, hogy a tagállam nem jogosult olyan átmeneti nemzeti szabályok bevezetésére, miszerint a sertések nyolc óra időtartamot meghaladó szállítása esetén 100 kg-onként legalább 0,50 m2 férőhelyre van szükség?
            
         
      (1)  Az állatok szállítás közbeni védelméről szóló 91/628/EGK irányelv módosításáról szóló, 1995. június 29-i 95/29/EK tanácsi irányelv (HL L 148., 52. o.; magyar nyelvű különkiadás 3. fejezet, 17. kötet, 466. o.).
   
      (2)  Az állatok szállítás közbeni védelméről, valamint a 90/425/EGK és a 91/496/EGK irányelv módosításáról szóló, 1991. november 19-i 91/628/EGK tanácsi irányelv (HL L 340., 17. o., magyar nyelvű különkiadás 3. fejezet, 12. kötet, 133. o.).